
DR.31.5.2004 111 

 

  

Dato' Zainal Abidin bin Osman:  Tuan Yang di-Pertua, satu lagi soalan 
mengenai ASEAN telah dikemukakan oleh Ahli Yang Berhormat bagi Segambut.  
Beliau menyarankan agar Malaysia memelihara hubungan baik negara-negara ASEAN 
termasuk Singapura. 

Tuan Yang di-Pertua:  Yang Berhormat, Yang Berhormat bagi Beluran 
bangun, ya. 

Tuan Ronald Kiandee:  Saya balik kepada teks mengenai isi treaty 
persahabatan dan juga kerjasama. Kalau kita lihat banyak flash point umpamanya di 
Selatan Filipina sudah lebih daripada 30 tahun berlarutan hingga sekarang ini, ada 
setengah pihak berpendapat bahawa disebabkan teks ini maka tidak ada campur 
tangan antara negara-negara ASEAN maka flash points ataupun krisis-krisis yang 
berlaku dalam negara-negara anggota ini berlarutan hingga begitu lama.  

Kerana itu ada pendapat berkata bahawa ASEAN perlu di reinvent dalam 
aspek ini iaitu satu bentuk kerjasama yang lebih erat, lebih mendalam dalam 
menyelesaikan krisis.  Apa pandangan kerajaan terhadap saranan ini dan juga 
permasalahan yang berlarutan begitu lama?  Terima kasih. 

Dato' Zainal Abidin bin Osman:  Kerajaan memang sedar tentang masalah 
yang berlarutan begitu lama dengan Filipina tetapi ini tidak mengelakkan kita daripada 
hidup berjiran antara satu sama lain tanpa sebarang masalah dan apa-apa perkara 
yang mendatangkan mudarat antara kedua-dua negara. Kita akan cuba terus 
menyelesaikan perkara-perkara yang masih perlu diselesaikan di meja rundingan dari 
semasa ke semasa.   

 Tuan Yang di-Pertua, Kementerian Luar Negeri sememangnya bersetuju 
dengan saranan Yang Berhormat bagi Segambut. Adalah menjadi prinsip utama dasar 
luar negara Malaysia, untuk berbaik-baik dengan semua negara termasuk negara-
negara jiran kita seperti Singapura. Cadangan Yang Berhormat supaya Malaysia 
mempererat hubungan dua hala dengan negara-negara jiran ini, memang menjadi 
amalan Malaysia selama ini. Di samping menjaga hubungan dua hala yang baik, 
Malaysia sentiasa memainkan peranan yang proaktif di forum-forum seperti ASEAN 
bagi memupuk kerjasama dan persahabatan di anggota negara.   

 Tuan Yang di-Pertua, satu lagi aspek yang disentuh adalah mengenai 
perkembangan terkini di Iraq.  Ahli Yang Berhormat bagi Kepong melahirkan pendapat 
supaya Yang Berhormat Menteri Luar Negeri, hendaklah dihantar ke Pertubuhan 
Bangsa-Bangsa Bersatu atau PBB bagi mendesak PBB untuk mengutuk tindakan 
Amerika Syarikat ke atas Iraq.  Beliau juga mencadangkan agar tindakan multilateral 
diambil ke atas Iraq.   

 Tuan Yang di-Pertua, Kementerian Luar Negeri menyambut baik cadangan 
Yang Berhormat bagi Kepong atas kepercayaan yang diberi kepada Yang Berhormat 
Menteri Luar. Untuk makluman Ahli Dewan yang mulia ini, sejak sebelum 
pencerobohan ke atas Iraq lagi, Malaysia telah menegaskan kepentingan tindakan 
multilateral mengenai isu Iraq.  Kini, Malaysia terus memainkan peranan yang 
mendesak PBB supaya tindakan multilateral diambil bagi menyelesaikan masalah di 
negara itu.   

 Tuan Yang di-Pertua, seterusnya Ahli Yang Berhormat bagi Permatang Pauh, 
dalam ucapan beliau telah melahirkan pendapat, supaya Yang Amat Berhormat 
Perdana Menteri……. 

 Datuk Haji Mohamad bin Haji Aziz:  [Bangun]  

 Tuan Yang di-Pertua:  Sri Gading.  Sri Gading bangun.   

 Dato' Zainal Abidin bin Osman:  Sekejap Yang Berhormat.  Hendak habis 
sudah.  Sedikit lagi.  

 Tuan Yang di-Pertua:  Nanti.   

 Dato' Zainal Abidin bin Osman: ....supaya Yang Amat Berhormat Perdana 
Menteri tidak hanya mengutuk kes penganiayaan banduan Iraq oleh tentera Amerika 
Syarikat, sebaliknya perlu turut melihat dan menyiasat kem-kem tahanan di negara 
sendiri.   



Dato' Zainal Abidin bin Osman: Tuan Yang di-Pertua, satu lagi soalan mengenai ASEAN telah dikemukakan oleh Ahli Yang Berhormat bagi Segambut. Beliau menyarankan agar Malaysia memelihara hubungan baik negara-negara ASEAN termasuk Singapura. Tuan Yang di-Pertua: Yang Berhormat, Yang Berhormat bagi Beluran bangun, ya. Tuan Ronald Kiandee: Saya balik kepada teks mengenai isi treaty persahabatan dan juga kerjasama. Kalau kita lihat banyak flash point umpamanya di Selatan Filipina sudah lebih daripada 30 tahun berlarutan hingga sekarang ini, ada setengah pihak berpendapat bahawa disebabkan teks ini maka tidak ada campur tangan antara negara-negara ASEAN maka flash points ataupun krisis-krisis yang berlaku dalam negara-negara anggota ini berlarutan hingga begitu lama. Kerana itu ada pendapat berkata bahawa ASEAN perlu di reinvent dalam aspek ini iaitu satu bentuk kerjasama yang lebih erat, lebih mendalam dalam menyelesaikan krisis. Apa pandangan kerajaan terhadap saranan ini dan juga permasalahan yang berlarutan begitu lama? Terima kasih. Dato' Zainal Abidin bin Osman: Kerajaan memang sedar tentang masalah yang berlarutan begitu lama dengan Filipina tetapi ini tidak mengelakkan kita daripada hidup berjiran antara satu sama lain tanpa sebarang masalah dan apa-apa perkara yang mendatangkan mudarat antara kedua-dua negara. Kita akan cuba terus menyelesaikan perkara-perkara yang masih perlu diselesaikan di meja rundingan dari semasa ke semasa. Tuan Yang di-Pertua, Kementerian Luar Negeri sememangnya bersetuju dengan saranan Yang Berhormat bagi Segambut. Adalah menjadi prinsip utama dasar luar negara Malaysia, untuk berbaik-baik dengan semua negara termasuk negara- negara jiran kita seperti Singapura. Cadangan Yang Berhormat supaya Malaysia mempererat hubungan dua hala dengan negara-negara jiran ini, memang menjadi amalan Malaysia selama ini. Di samping menjaga hubungan dua hala yang baik, Malaysia sentiasa memainkan peranan yang proaktif di forum-forum seperti ASEAN bagi memupuk kerjasama dan persahabatan di anggota negara. Tuan Yang di-Pertua, satu lagi aspek yang disentuh adalah mengenai perkembangan terkini di Iraq. Ahli Yang Berhormat bagi Kepong melahirkan pendapat supaya Yang Berhormat Menteri Luar Negeri, hendaklah dihantar ke Pertubuhan Bangsa-Bangsa Bersatu atau PBB bagi mendesak PBB untuk mengutuk tindakan Amerika Syarikat ke atas Iraq. Beliau juga mencadangkan agar tindakan multilateral diambil ke atas Iraq. Tuan Yang di-Pertua, Kementerian Luar Negeri menyambut baik cadangan Yang Berhormat bagi Kepong atas kepercayaan yang diberi kepada Yang Berhormat Menteri Luar. Untuk makluman Ahli Dewan yang mulia ini, sejak sebelum pencerobohan ke atas Iraq lagi, Malaysia telah menegaskan kepentingan tindakan multilateral mengenai isu Iraq. Kini, Malaysia terus memainkan peranan yang mendesak PBB supaya tindakan multilateral diambil bagi menyelesaikan masalah di negara itu. Tuan Yang di-Pertua, seterusnya Ahli Yang Berhormat bagi Permatang Pauh, dalam ucapan beliau telah melahirkan pendapat, supaya Yang Amat Berhormat Perdana Menteri....... Datuk Haji Mohamad bin Haji Aziz: [Bangun]. Tuan Yang di-Pertua: Sri Gading. Sri Gading bangun. Dato' Zainal Abidin bin Osman: Sekejap Yang Berhormat. Hendak habis sudah. Sedikit lagi. Tuan Yang di-Pertua: Nanti. Dato' Zainal Abidin bin Osman: ....supaya Yang Amat Berhormat Perdana Menteri tidak hanya mengutuk kes penganiayaan banduan Iraq oleh tentera Amerika Syarikat, sebaliknya perlu turut melihat dan menyiasat kem-kem tahanan di negara sendiri.